PALĀTAS APSVĒRUMI

IEVADS

1. Šajā gada pārskatā ir izklāstīts Palātas izvērtējums par Eiropas attīstības fondiem (EAF). Galvenie dati par 2015. gada darbībām un izdevumiem ir apkopoti 1. attēlā .

1. attēls. Eiropas attīstības fondi. Galvenie dati par 2015. gadu (miljoni EUR) Darbības izdevumi kopā (projekti) 2 337 Darbības izdevumi kopā (budžeta atbalsts) 763 Administratīvie izdevumi kopā (63) 110 Maksājumi kopā 3 210 – avansi -1 727 + dzēstie avansa maksājumi 1 661 Visa revidētā datu kopa 3 144 Individuālās saistības kopā (64) 4 008 Vispārējās saistības kopā (64) 5 034

PALĀTAS APSVĒRUMI

Eiropas attīstības fondu īss apraksts

2. Kopš 1958. gada EAF ir bijis galvenais Eiropas Savienības atbalsta instruments attīstības sadarbībai Āfrikas, Karību jūras baseina un Klusā okeāna reģiona (ĀKK) valstīs un aizjūras zemēs un teritorijās (AZT). Partnerattiecību nolīgums, ko 2000. gada 23. jūnijā Kotonū parakstīja uz 20 gadiem (Kotonū nolīgums), veido pamatu Eiropas Savienības attiecībām ar ĀKK valstīm un AZT. Tā galvenais mērķis ir mazināt un visbeidzot likvidēt nabadzību.

3. Eiropas attīstības fondu īpašās iezīmes minētas turpmāk. a) Tos finansē dalībvalstis saskaņā ar iemaksu skalu (1), kas noteikta ar iekšējo nolīgumu starp dalībvalstu valdībām Padomes sanāksmē; šīs iemaksas atšķiras no iemaksām ES vispārējā budžetā. b) Tos pārvalda Eiropas Komisija ārpus ES vispārējā budžeta un Eiropas investīciju banka (EIB). c) Tā kā Eiropas attīstības fondi balstās uz iekšēju nolīgumu starp valdībām, Eiropas Parlamentam ir mazāka ietekme uz to darbību nekā uz attīstības sadarbības instrumentiem, kurus finansē no ES vispārējā budžeta, proti, tas neiesaistās EAF resursu izveidē un sadalē. Tomēr Eiropas Parlaments ir budžeta izpildes apstiprinātājiestāde, izņemot ieguldījumu mehānismam, kuru pārvalda EIB (2), (3).

PALĀTAS APSVĒRUMI KOMISIJAS ATBILDES

4. Katru Eiropas attīstības fondu reglamentē īpaša finanšu regula. Palāta ir vairākkārt ierosinājusi izstrādāt apvienotu finanšu regulu, ko piemērotu visiem pašreizējiem un turpmākajiem Eiropas attīstības fondiem un kas nodrošinātu nepārtrauktību, neradītu pārrāvuma risku Eiropas attīstības fondu īstenošanai un vienkāršotu pārvaldību (4). 4. Komisija ir centusies vienkāršot Finanšu regulu (FR) un to saskaņot ar vispārējā budžeta FR, lai nodrošinātu pakalpojuma nepārtrauktību.

5. Kaut arī EAF finanšu regulas ir pakāpeniski saskaņotas ar vispārējo Finanšu regulu (5), saglabājas nozīmīgas atšķirības. Galvenā no tām attiecas uz gada pārskata principu, ko nepiemēro Eiropas attīstības fondiem: EAF nolīgumus parasti noslēdz uz saistību periodu no pieciem līdz septiņiem gadiem, bet maksājumus var veikt daudz ilgāk. 2015. gadā maksājumus veica no četriem Eiropas attīstības fondiem vienlaikus, tostarp no astotā EAF, kurš sāka darboties vēl 1995. gadā.

6. Eiropas attīstības fondus gandrīz pilnībā pārvalda Komisijas Starptautiskās sadarbības un attīstības ģenerāldirektorāts (ĢD DEVCO) (6), kas apsaimnieko arī plašu ES budžeta izdevumu spektru (7).

7. EAF intervences pasākumus īsteno ar projektu un budžeta atbalsta (8) starpniecību saskaņā ar četrām galvenajām īstenošanas metodēm. 2015. gadā 42 % maksājumu veica tiešajā pārvaldībā, no tiem 24 % attiecās uz maksājumiem saskaņā ar budžeta atbalsta metodi. Atlikušos 58 % īstenoja netiešajā pārvaldībā: 31 % ar starptautisku organizāciju, 24 % ar trešo valstu un 3 % ar ES dalībvalstu struktūru starpniecību (9).

8. Šajā pārskatā ietvertie izdevumi ir veikti saskaņā ar plašu metožu spektru, ko īsteno 79 valstīs. Noteikumi un procedūras bieži ir sarežģītas, tostarp attiecībā uz konkursiem un līgumslēgšanas tiesību piešķiršanu. Šo sarežģītību ievērojami palielina tas, ka nav vienas, lietotājiem viegli uztveramas finanšu regulas, kas attiektos uz 11. EAF (10). 8. Uz 11. EAF attiecas šā fonda konkrētā Finanšu regula (ES) 2015/323, ko Padome pieņēma 2015. gada 2. martā. Reālu vienkāršojumu iegūst, saskaņojot vispārējā budžeta FR, ko 11. EAF FR panāca, izmantojot pārredzamas un nepārprotamas atsauces uz vispārējā budžeta FR un tās piemērošanas noteikumiem. Tādējādi 11. EAF FR nodrošina ne tikai piemērojamo finanšu procedūru saskaņotību un lielāku lietderību, bet ļauj samazināt riskus un kļūdas. Eiropas līgumslēdzēju federācijas ir lielā mērā atzinīgi novērtējušas gan vispārējā budžeta, gan EAF konkursu un līguma slēgšanas tiesību piešķiršanas noteikumus un paraugus, kas ietverti Starptautiskās sadarbības un attīstības ģenerāldirektorāta izstrādātajās praktiskajās pamatnostādnēs par iepirkumiem un dotācijām (PRAG).

Izdevumu jomas, kurās ir zemāka kļūdu iespējamība

9. Divās jomās finansējuma veids un maksājumu nosacījumi ierobežo kļūdu iespējamību darījumos. Tās ir budžeta atbalsts (11) un t. s. nosacītā pieeja, kuru piemēro vairāku līdzekļu devēju finansētajām darbībām, ko īsteno starptautiskās organizācijas (12).

Budžeta atbalsts

10. Budžeta atbalstu iemaksā valsts vispārējā budžetā vai valsts konkrētas politikas vai mērķa budžetā. Palāta pārbaudīja, vai Komisija ir ievērojusi attiecīgās partnervalsts budžeta atbalsta maksājuma veikšanai izvirzītos īpašos nosacījumus, un pārliecinājās, ka ir ievēroti vispārējie attiecināmības nosacījumi (piemēram, apmierinošs progress publisko finanšu pārvaldībā).

11. Taču tiesību aktu noteikumi dod plašas interpretācijas iespējas, un Komisija ir diezgan elastīgi lēmusi par to, vai vispārējie nosacījumi ir ievēroti. Palātas veiktā pareizības revīzija nevar iet tālāk par posmu, kurā atbalstu izmaksā partnervalstij. Pārskaitītos līdzekļus pēc tam apvieno ar saņēmējvalsts budžeta resursiem. Palāta, veicot pareizības revīziju, valsts finanšu pārvaldības nepilnības, kuru dēļ valsts līmenī līdzekļus izlieto nepienācīgi, neatzīst kā kļūdas.

PALĀTAS APSVĒRUMI

Nosacītā pieeja

12. Ja finansējums no EAF ir atkarīgs no īpašu prasību izpildes saistībā ar izmaksu attiecināmību, Palāta novērtē, vai šīs prasības ir izpildītas. Ja Komisijas iemaksas vairāku līdzekļu devēju projektos tiek apvienotas ar pārējo līdzekļu devēju ieguldījumu un ja tās nav paredzētas īpašiem identificējamiem izdevumu posteņiem, Komisija pieņem, ka ES attiecināmības noteikumi ir ievēroti, ja vien kopsummā iekļauta pietiekama attiecināmo izdevumu summa, kas sedz ES iemaksu. Šī Komisijas piemērotā nosacītā pieeja ierobežo revidentu darbu attiecībā uz citu donoru būtiskām iemaksām, ko Komisija tad uzskata par pietiekamām, lai segtu visus neattiecināmos izdevumus, kurus Palāta varētu konstatēt.

I NODAĻA. 8., 9., 10. UN 11. EIROPAS ATTĪSTĪBAS FONDA (EAF) ĪSTENOŠANA

Finanšu izpilde

13. Astotajam EAF (1995.–2000. g.) ir atvēlēti 12 840 miljoni EUR, devītajam EAF (2000.–2007. g.) – 13 800 miljoni EUR un desmitajam EAF (2008.–2013. g.) – 22 682 miljoni EUR.

14. Iekšējais nolīgums par 11. EAF (13) stājās spēkā 2015. gada 1. martā pēc tam, kad to bija ratificējušas visas ES dalībvalstis. Vienpadsmitajam EAF kopumā ir atvēlēti 30 506 miljoni EUR (14), no tiem 29 089 miljoni EUR ir piešķirti ĀKK valstīm, bet 364,5 miljoni EUR – aizjūras zemēm un teritorijām (AZT). Šīs summas ietver attiecīgi 1 134 miljonus EUR un 5 miljonus EUR ieguldījumu mehānismam, ko pārvalda EIB, galvenokārt dotāciju veidā, lai finansētu procentu likmju subsīdijas un ar projektiem saistītu tehnisko palīdzību. Visbeidzot, 1 052,5 miljoni EUR ir paredzēti Komisijas izdevumiem par EAF plānošanu un īstenošanu.

15. EAF resursu izlietojums 2015. gadā un kumulatīvi ir atspoguļots 2. attēlā .

2. attēls. EAF resursu izlietojums 2015. gada 31. decembrī (miljoni EUR) Stāvoklis 2014. gada beigās Budžeta izpilde 2015. finanšu gadā (neto) (70) Stāvoklis 2015. gada beigās Kopsumma Izpildes rādītājs2 (66) 8. EAF (67) 9. EAF (67) 10. EAF 11. EAF Kopsumma 8. EAF 9. EAF 10. EAF 11. EAF Kopsumma Izpildes rādītājs (66) A. RESURSI (65) 49 100 - 6 - 109 56 27 839 27 780 10 412 15 630 21 384 29 455 76 880 B. IZLIETOJUMS 1. Vispārējās saistības (68) 48 573 98,9 % - 12 - 170 - 156 5 372 5 034 10 404 15 533 21 137 6 533 53 607 69,7 % 2. Individuālās saistības (69) 44 790 91,2 % - 16 - 52 783 3 293 4 008 10 385 15 355 19 035 4 023 48 797 63,5 % 3. Maksājumi 38 900 79,2 % - 3 43 2 024 1 024 3 088 10 376 14 985 15 009 1 619 41 989 54,6 % C. Nenokārtotās saistības (B1–B3) 9 673 19,7 % 28 548 6 128 4 914 11 618 15,1 % D. Pieejamais atlikums (A–B1) 527 1,1 % 8 97 247 22 922 23 273 30,3 %

PALĀTAS APSVĒRUMI KOMISIJAS ATBILDES

16. Uzņemto neto vispārējo saistību līmenis 2015. gadā bija visaugstākais salīdzinājumā ar iepriekšējiem gadiem (5 034 miljoni EUR) (15). Tas skaidrojams ar to, ka stājās spēkā 11. EAF, kas palielināja saistībām pieejamos līdzekļus par 27 839 miljoniem EUR. Vienpadsmitā EAF stāšanās spēkā ietekmēja arī neizlietoto saistību izpildes līmeni: tās samazinājās no 98,9 % līdz 69,7 % attiecībā uz finansēšanas lēmumiem (vispārējās saistības) un no 91,2 % līdz 63,5 % attiecībā uz individuālajām saistībām.

17. Attiecībā uz visu savu atbildības jomu (16) ĢD DEVCO turpināja darbu, lai samazinātu vecos priekšfinansējumus un vecās neizlietotās saistības (17) un lai samazinātu atvērto un spēku zaudējušo līgumu skaitu (18). Mērķlielumi 2015. gadam attiecībā uz vecā priekšfinansējuma samazināšanu un neizlietotajām saistībām tika krietni pārsniegti (19). Tomēr, lai gan 2015. gada mērķlielumi attiecībā uz spēku zaudējušiem līgumiem attiecībā pret līgumu kopskaitu tika gandrīz sasniegti visam ĢD DEVCO līgumu portfelim (20), progress attiecībā uz EAF bija mazāk apmierinošs (21). 17. Galvenās problēmas, kas neļauj slēgt spēku zaudējušos EAF līgumus, ir neiekasētie atgūšanas rīkojumi, tiesvedības gadījumi un notiekošais revīzijas process. Lai gan Komisija pilnībā nekontrolē šos aspektus, tā arī turpmāk centīsies paātrināt spēku zaudējušo līgumu slēgšanu.

II NODAĻA. PALĀTAS TICAMĪBAS DEKLARĀCIJA PAR EIROPAS ATTĪSTĪBAS FONDIEM

Palātas ticamības deklarācija par 8., 9., 10. un 11. EAF Eiropas Parlamentam un Padomei – neatkarīga revidenta ziņojums

I. Saskaņā ar 287. pantu Līgumā par Eiropas Savienības darbību (LESD) un 49. pantu Finanšu regulā, ko piemēro 11. Eiropas Attīstības fondam un kas attiecas arī uz iepriekšējiem Eiropas attīstības fondiem, Palāta revidēja: a) 8., 9., 10. un 11. Eiropas Attīstības fonda gada pārskatus, kuros ietilpst bilance, pārskats par saimnieciskās darbības rezultātu, naudas plūsmas pārskats, pārskats par neto aktīvu pārmaiņām un tabula ar posteņiem, kas maksājami Eiropas attīstības fondiem, kā arī ziņojumu par finanšu izpildi finanšu gadā, kas beidzās 2015. gada 31. decembrī, un kurus Komisija apstiprināja 2016. gada 15. jūlijā; b) šiem pārskatiem pakārtoto darījumu likumību un pareizību Eiropas attīstības fondu tiesiskā regulējuma ietvaros attiecībā uz to resursu daļu, par kuras finanšu pārvaldību atbild Komisija (22).

Vadības atbildība

II. Saskaņā ar LESD 310.–325. pantu un piemērojamajām finanšu regulām (23) vadības pienākums ir sagatavot un iesniegt Eiropas attīstības fondu gada pārskatus, pamatojoties uz starptautiski atzītiem grāmatvedības standartiem publiskajam sektoram (24), un nodrošināt tiem pakārtoto darījumu likumību un pareizību. Šie pienākumi ietver iekšējās kontroles izveidi, ieviešanu un īstenošanu attiecībā uz finanšu pārskatu sagatavošanu un izklāstu tā, lai krāpšanas vai kļūdas dēļ tajos nebūtu sniegtas būtiski nepareizas ziņas. Vadības pienākumos tostarp ir nodrošināt, lai finanšu pārskatos atspoguļotās darbības, finanšu darījumi un informācija atbilst tiem piemērojamajam regulējumam. Komisijai ir galīgā atbildība par Eiropas attīstības fondu pārskatiem pakārtoto darījumu likumību un pareizību (LESD 317. pants).

Revidenta atbildība

III. Palātas pienākums ir, pamatojoties uz savu revīzijas darbu, sniegt Eiropas Parlamentam un Padomei ticamības deklarāciju par pārskatu ticamību un pakārtoto darījumu likumību un pareizību. Palāta veica revīziju saskaņā ar Starptautiskās Grāmatvežu federācijas (IFAC) starptautiskajiem revīzijas standartiem un ētikas kodeksiem un INTOSAI starptautiskajiem augstāko revīzijas iestāžu standartiem. Šie standarti uzliek Palātai pienākumu plānot un veikt revīziju tā, lai gūtu pamatotu pārliecību, ka Eiropas attīstības fondu gada pārskatos nav sniegtas būtiski nepareizas ziņas un ka tiem pakārtotie darījumi ir likumīgi un pareizi.

IV. Revīzija ietver procedūras, ar kurām iegūst revīzijas pierādījumus par pārskatos minētajām summām un sniegto informāciju un par tiem pakārtoto darījumu likumību un pareizību. Procedūras izraugās revidents, pamatojoties uz profesionālo spriedumu, tostarp uz novērtējumu par risku, ka krāpšanas vai kļūdas dēļ pārskatos ir sniegtas būtiski nepareizas ziņas vai ka saistībā ar pakārtotajiem darījumiem ir būtiski pārkāpts Eiropas attīstības fondu tiesiskais regulējums. Lai izstrādātu konkrētajiem apstākļiem atbilstošas revīzijas procedūras, novērtējot minēto risku, ņem vērā iekšējo kontroli, kas attiecas uz pārskatu sagatavošanu un patiesu izklāstu, un pārraudzības un kontroles sistēmas, kuras ieviestas pakārtoto darījumu likumības un pareizības nodrošināšanai, taču to nedara nolūkā sniegt atzinumu par iekšējās kontroles efektivitāti. Revīzijā novērtē arī izmantoto grāmatvedības metožu piemērotību un veikto aplēšu pamatotību, kā arī pārskatu vispārējo izklāstu.

V. Palāta uzskata, ka iegūtie revīzijas pierādījumi ir pietiekami un atbilstoši, lai pamatotu tās atzinumus.

Pārskatu ticamība

Atzinums par pārskatu ticamību

VI. Palāta uzskata, ka 8., 9., 10. un 11. Eiropas Attīstības fonda gada pārskati par 2015. gada 31. decembrī slēgto gadu visos būtiskajos aspektos patiesi atspoguļo šo fondu finanšu stāvokli 2015. gada 31. decembrī, to darbības rezultātus, naudas plūsmas un neto aktīvu pārmaiņas minētajā datumā noslēgtajā gadā saskaņā ar Eiropas attīstības fondu finanšu regulu un grāmatvedības noteikumiem, kas balstās uz starptautiski atzītiem grāmatvedības standartiem publiskajam sektoram.

Pārskatiem pakārtoto darījumu likumība un pareizība

Ieņēmumi

Atzinums par pārskatiem pakārtoto ieņēmumu likumību un pareizību

VII. Palāta uzskata, ka pārskatiem pakārtotie ieņēmumi par 2015. gada 31. decembrī slēgto gadu visos būtiskajos aspektos ir likumīgi un pareizi.

Maksājumi

Pamats negatīvam atzinumam par pārskatiem pakārtoto maksājumu likumību un pareizību

VIII. Palātas aplēstais iespējamākais kļūdu īpatsvars izdevumu darījumos no 8., 9., 10. un 11. Eiropas Attīstības fonda ir 3,8 %.

Negatīvs atzinums par pārskatiem pakārtoto maksājumu likumību un pareizību

IX. Ņemot vērā to jautājumu nopietnību, kas aprakstīti punktā, kurā pamato negatīvu atzinumu par pārskatiem pakārtoto maksājumu likumību un pareizību, Palāta uzskata, ka maksājumos, kuri ir pakārtoti pārskatiem par 2015. gada 31. decembrī slēgto gadu, ir būtisks kļūdu līmenis.

2016. gada 14. jūlijā

Priekšsēdētājs

Vítor Manuel da SILVA CALDEIRA

Eiropas Revīzijas palāta

12, rue Alcide De Gasperi, 1615 Luxembourg, LUXEMBOURG

PALĀTAS APSVĒRUMI

Ticamības deklarāciju pamatojošā informācija

Revīzijas tvērums un pieeja

18. Palātas vispārējās revīzijas pieejas un metodes galvenie elementi ir izklāstīti 2015. gada pārskata par budžeta izpildi 1. nodaļas 1.1. pielikumā . Attiecībā uz Eiropas attīstības fondu revīziju jānorāda turpmāk minētie konkrētie jautājumi.

19. Palātas apsvērumi par EAF pārskatu ticamību attiecas uz 8., 9., 10. un 11. EAF (25) finanšu pārskatiem (26), ko saskaņā ar EAF Finanšu regulu (27) ir apstiprinājusi Komisija un ko Palāta kopā ar grāmatveža apliecinājuma vēstuli ir saņēmusi 2016. gada 18. jūlijā. Revīzijā pārbaudīja summas un informāciju, vērtēja izmantotos grāmatvedības principus, vadības veiktās nozīmīgās aplēses un pārskatu vispārējo izklāstu.

20. Attiecībā uz darījumu pareizības revīziju jāmin šādi konkrēti punkti:

a) Palāta pārbaudīja visas dalībvalstu iemaksas un citu veidu ieņēmumu darījumu izlasi;

b) tika pārbaudīta 140 darījumu izlase. Sagatavotā izlase ir reprezentatīva visiem attiecīgajiem EAF maksājumiem. To veido 104 maksājumi, ko atļāvušas 19 ES delegācijas (28), un 36 maksājumi, kurus apstiprinājuši Komisijas centrālie dienesti (29). Ja tika konstatētas kļūdas, Palāta analizēja attiecīgās sistēmas, lai atklātu konkrēto sistēmas nepilnību;

c) Palāta pārbaudīja sistēmas Starptautiskās sadarbības un attīstības ģenerāldirektorātā (ĢD DEVCO) un ES delegācijās, un šīs pārbaudes aptvēra: 1) ex ante pārbaudes, ko bija veikuši Komisijas darbinieki, ārējie revidenti vai uzraudzītāji pirms maksājumu veikšanas, un ii) uzraudzību un pārraudzību, it īpaši turpmāko rīcību saistībā ar ārējām revīzijām, apstiprinājumpārbaudes apmeklējumus un uzraudzības apmeklējumus, kā arī ĢD DEVCO 2012.–2015. gada atlikušo kļūdu īpatsvara (RER) izpēti;

PALĀTAS APSVĒRUMI KOMISIJAS ATBILDES

d) Palāta caurskatīja ĢD DEVCO ģenerāldirektora gada darbības pārskatu; un

e) pārbaudīja, kā tiek izpildīti iepriekš formulētie ieteikumi.

21. Kā norādīts 6. punktā, ĢD DEVCO īsteno lielāko daļu ārējās palīdzības instrumentu, ko finansē no vispārējā budžeta un no EAF. Palātas apsvērumi gan par sistēmām, gan par ģenerāldirektora 2015. gada darbības pārskata un deklarācijas ticamību attiecas uz visu ĢD DEVCO atbildības jomu.

Pārskatu ticamība

22. Saskaņā ar Palātas sniegtajiem apsvērumiem 2014. gada pārskatā (30) Komisija ir iekļāvusi budžeta atbalsta līgumus 2015. gada uzkrāto izmaksu nodalīšanas procedūrā.

23. Komisija ir arī veikusi pasākumus, lai risinātu problēmjautājumus, kas minēti 2013. un 2014. gada pārskatos (31) attiecībā uz priekšfinansējuma procentu atgūšanu. Procentiem, ko rada priekšfinansējums, kurš pārsniedz 750 000 EUR, Komisija ir izstrādājusi aplēses metodi, kas balstās uz vidējām procentu likmēm un apstiprinājuma pieprasījumiem vairākās atlasītās delegācijās. Attiecībā uz procentiem, ko rada priekšfinansējums no 250 000 EUR līdz 750 000 EUR, Komisija varēja sākt izmantot 2014. gada beigās radītu IT rīku, kas tai ļāva 2015. gada finanšu pārskatos pienācīgi iegrāmatot radušos procentus 2,5 miljonu EUR apmērā.

24. Palāta caurskatīja izlasi, kurā bija iekļauti desmit iekasēšanas rīkojumi kopumā par 17,7 miljoniem EUR, kas bija iegrāmatoti kā pamatdarbības ieņēmumi – izdevumu atgūšana (kopsummā 35,9 miljoni EUR). Trijos gadījumos neiztērētais priekšfinansējums 9,6 miljonu EUR apmērā tika nepareizi iegrāmatots kā pamatdarbības ieņēmumi, un tādējādi gada saimnieciskās darbības rezultāti provizoriskajos finanšu pārskatos bija novērtēti par augstu. Lai gan šos trīs gadījumus Komisija izlaboja galīgajos finanšu pārskatos, iespējams, ka līdzīgas kļūdas varēja rasties arī citos iekasēšanas rīkojumos, jo šis ir sistēmisks (32) problēmjautājums (33). 24. Divos no trim Revīzijas palātas konstatētajiem gadījumiem atgūšanas laikā vēl nebija slēgta priekšfinansējuma summa. Šīs divas kļūdas ir izlabotas, kā atspoguļots galīgajos pārskatos (par kopējo kļūdu 2,1 miljona EUR apmērā). Vienā atlikušajā gadījumā (7,5 miljoni EUR) nebūtu bijis iespējams 2015. gadā reģistrēt priekšfinansējuma samazinājumu, jo atgūšanas laikā nebija atvērta nekāda priekšfinansējuma summa. Komisija īstenos vajadzīgos pasākumus, lai nākotnē novērstu, konstatētu un izlabotu šādas kļūdas.

PALĀTAS APSVĒRUMI

Darījumu pareizība

Ieņēmumi

25. Ieņēmumu darījumos kļūdu līmenis nav būtisks.

Maksājumi

26. Maksājumu darījumu pārbaudes rezultātu kopsavilkums ir sniegts 1. pielikumā. No Palātas revidētajiem 140 darījumiem 35 (25 %) darījumos bija kļūdas. Pamatojoties uz 28 skaitļos izteiktajām kļūdām, Palātas aplēstais kļūdu līmenis ir 3,8 % (34).

27. Ja no revidētās izlases izslēdz 15 budžeta atbalsta darījumus un 17 darījumus, kam piemēro nosacīto pieeju un kas minēti 9.–12. punktā, aplēstais kļūdu līmenis ir 5,8 % (35).

28. Tas, cik lielā mērā dažādi kļūdu veidi ietekmēja 2015. gadam aplēsto kļūdu līmeni, ir atspoguļots 3. attēlā . Kļūdas, kas saistītas ar apliecinošo dokumentu trūkumu un iepirkuma noteikumu neievērošanu, veido 70 % no aplēstā kļūdu līmeņa.

3. attēls. Aplēstā kļūdu līmeņa sadalījums Avots: Eiropas Revīzijas palāta.

PALĀTAS APSVĒRUMI

Projekti

29. No 125 maksājumu darījumiem, kas saistīti ar revidētajiem projektiem, kļūdas bija 35 (28 %) darījumos. No 28 (80 %) maksājumu darījumiem, kuros bija skaitļos izsakāmas kļūdas, 16 bija galīgie darījumi, kas bija atļauti pēc tam, kad bija veiktas visas ex ante pārbaudes.

30. Tāpat kā iepriekšējos gados (36) Komisija un tās īstenotājpartneri daudz biežāk nekā citos atbalsta veidos pieļāva vairāk kļūdu darījumos, kas attiecas uz programmas aplēsēm, dotācijām un iemaksu nolīgumiem ar starptautiskām organizācijām. No revidētā 71 šāda veida darījuma skaitļos izsakāmas kļūdas bija 25 (35 %) darījumos, un tās atbilst 79 % no aplēstā kļūdu līmeņa.

PALĀTAS APSVĒRUMI KOMISIJAS ATBILDES

31. Skaitļos izsakāmu kļūdu galvenie veidi ir šādi:

a) nav iesniegti būtiski apliecinošie dokumenti (13 darījumi) (37);

b) saņēmējs nebija ievērojis iepirkuma noteikumus (septiņi darījumi);

c) neattiecināmi izdevumi, piemēram, izdevumi par darbībām, kuras nav paredzētas līgumā (septiņi darījumi), neattiecināms PVN (divi darījumi), ārpus īstenošanas perioda radušies izdevumi (divi darījumi) vai netiešās izmaksas deklarētas kā tiešās izmaksas (viens darījums);

d) saņēmējiem izdevumi nav radušies (septiņi darījumi);

e) nepareizi aprēķināti izdevumi (četri darījumi).

4. izcēlums. Skaitļos izsakāmo kļūdu piemēri projektu darījumos 4. izcēlums. Skaitļos izsakāmo kļūdu piemēri projektu darījumos

Nav iesniegti būtiski apliecinošie dokumenti Palāta pārbaudīja, kā tika noskaidroti izdevumi, kas radušies saskaņā ar programmu “Atbalsts Iekšlietu ministrijas institucionālajai attīstībai”, kuru īstenoja valsts aģentūra palīdzībai attīstības jomā Mozambikā. Palāta pārbaudīja 10 izdevumu posteņus. No tiem četros gadījumos, kas attiecās uz laboratorijas, IT un biroja iekārtu piegādi par 874 309 EUR, ar izdevumiem saistītie apliecinošie dokumenti (piemēram, pierādījumi par preču piegādi, izcelsmes sertifikāts vai iepirkuma procedūras dokumenti) netika iesniegti. Nav iesniegti būtiski apliecinošie dokumenti Viens no Komisijas cita starpā paredzētajiem korektīvajiem pasākumiem ir līguma paraugu ietveršana 2016. gada revīzijas plānā, par ko lēmums tika pieņemts pirms Palātas apmeklējuma. Turklāt atgūšanas procedūra ir uzsākta par visu summu, ko Palāta atzina par neattiecināmu.

Saņēmējs nebija ievērojis iepirkuma noteikumus Palāta pārbaudīja galīgo maksājumu 427 956 EUR apmērā, kas tika veikts saskaņā ar līgumu par lauksaimniecības produktu pārbaužu laboratorijas iekārtas piegādi Etiopijā. Saskaņā ar ES iepirkuma noteikumiem līguma slēgšanas tiesības vajadzēja piešķirt atklātā starptautiskā konkursā. Taču šīs tiesības tika piešķirtas tieši un bez jebkādas konkursa procedūras konsultāciju uzņēmumam. Šādai rīcībai nebija pamata. Turklāt minētais uzņēmums nebija iegādāto iekārtu pilnvarotais izplatītājs, tas tikai darbojās kā starpnieks un iekārtas nopirka no pilnvarota izplatītāja. Tā kā nepamatoti netika rīkots piedāvājumu konkurss, tika pārkāpts vienlīdzīgas attieksmes princips, un tādējādi tika ierobežota konkurence. Saņēmējs nebija ievērojis iepirkuma noteikumus Komisija īsteno attiecīgus korektīvos pasākumus, t. i., atgūšanas procedūra ir uzsākta par visu summu, ko Palāta atzina par neattiecināmu. Turklāt Komisija uzsāka ārēju izdevumu pārbaudi attiecībā uz visām programmu aplēsēm, ko pārvalda līgumslēdzējs, kamēr vēl nav saņemti galīgie ziņojumi, lai noteiktu pilnu pienākošos summu.

Neattiecināmi izdevumi Palāta pārbaudīja, kā tika noskaidroti izdevumi 76 609 EUR apmērā programmas “Tehniskās sadarbības instruments” ietvaros Kongo Demokrātiskajā Republikā. Viens postenis attiecās uz tādas ēkas paplašināšanas būvdarbiem, kura nebija iekļauta programmā. Turklāt būvdarbi noritēja no 2013. gada augusta līdz decembrim, proti, ārpus programmas īstenošanas perioda, kas bija noteikts no 2013. gada decembra līdz 2015. gada martam. Neattiecināmi izdevumi Komisija izskata pēcpasākumus, kas būtu jāveic attiecībā uz šo konstatējumu.

Izdevumi, kas saņēmējam nav radušies Palāta pārbaudīja, kā tika noskaidrots priekšfinansējums saskaņā ar Mozambikā īstenoto programmu “Paātrināt virzību uz tūkstošgades attīstības 1.c mērķa sasniegšanu” (38). Starptautiskā organizācija, kas programmu īstenoja, savā finanšu pārskatā pareizi norādīja, ka faktiskās izmaksas bija 3 651 772 EUR un ka vēl 1 362 182 EUR attiecas uz juridiskām saistībām (par kurām izdevumi vēl nebija radušies). ĢD DEVCO kļūdaini pieņēma kopējo summu 5 013 954 EUR apmērā kā attiecināmus faktiskos izdevumus. Izdevumi, kas saņēmējam nav radušies Komisija īstenos attiecīgus korektīvos pasākumus, no nākamajiem maksājumiem atskaitot visu summu, ko Palāta atzinusi par neattiecināmu.

32. Attiecībā uz deviņiem skaitļos izsakāmu kļūdu gadījumiem Komisijai ar tās sistēmu starpniecību bija pietiekami daudz informācijas (39), lai novērstu, atklātu un izlabotu kļūdas pirms izdevumu pieņemšanas. Ja visa šī informācija būtu izmantota kļūdu labošanai, tad aplēstais kļūdu līmenis būtu bijis par 1,7 procentpunktiem zemāks (40).

33. Turklāt 12 darījumi, kuros bija skaitļos izsakāmas kļūdas (41), bija revidēti vai to izdevumiem bija veiktas apstiprinājumpārbaudes. Informāciju, kas bija sniegta revīzijas vai izdevumu apstiprinājuma ziņojumos par faktiski paveikto darbu, Palātas revidenti nevarēja izmantot, lai novērtētu, vai šajās ex ante pārbaudēs bija iespējams atklāt un izlabot kļūdas.

34. Skaitļos neizsakāmas kļūdas attiecās uz aplēstajām, nevis faktiskajām izmaksām (trīs darījumi), trūkumiem piemērotajās iepirkuma procedūrās (divi darījumi), nepietiekamiem dokumentiem (viens darījums) un līgumā neparedzētiem izdevumiem (viens darījums).

Budžeta atbalsts

35. Pārbaudītajos 15 budžeta atbalsta darījumos nebija pareizības kļūdu.

PALĀTAS APSVĒRUMI

Gada darbības pārskatu un citu iekšējās kontroles sistēmas elementu pārbaude

36. ĢD DEVCO 2013. gada maijā pieņēma rīcības plānu, lai novērstu nepilnības savā kontroles sistēmā (42). Palāta caurskatīja rīcības plāna īstenošanas gaitu un ieguva pierādījumus tam, ka 2015. gada beigās 19 pasākumi ir pilnībā ieviesti un četru ieviešana ir sākta.

37. ĢD DEVCO 2015. gada jūlijā pieņēma jaunu rīcības plānu saistībā ar atrunu 2014. gada darbības pārskatā, ko ģenerāldirektors formulēja jau trešo gadu pēc kārtas. Jaunajā plānā ir paredzēti pasākumi, kas konkrēti vērsti uz augsta riska jomām, proti, netiešā pārvaldība, ko īsteno kopā ar starptautiskām organizācijām, un tiešā pārvaldība ar dotāciju starpniecību. Jaunā rīcības plāna ieviešanas gaitu novērtēs nākamā gada pārskatā.

38. Tāpat kā iepriekšējos gados Palātas atklāto kļūdu biežums, tostarp galīgajās izdevumu deklarācijās, kuras bija pārbaudītas ārējās ex ante revīzijās un izdevumu apstiprinājumpārbaudēs, norāda uz nepilnībām šajās pārbaudēs.

39. Iepriekšējā gada pārskatā Palāta ziņoja par pasākumiem, ko ĢD DEVCO ir īstenojis, lai uzlabotu šo revīziju un apstiprinājumpārbaužu kvalitāti (43). 2016. gada februārī ĢD DEVCO ieviesa kvalitātes skalu (44) pārbaužu ticamības novērtēšanai. Šis rīks būs obligāti jāizmanto ģenerāldirektorāta pasūtītajās revīzijās un apstiprinājumpārbaudēs, sākot ar 2016. gada 1. janvāri. Tomēr tas vēl nav izstrādāts tā, lai to varētu izmantot vietējie revīzijas uzņēmumi, ar kuriem saņēmēji (45) ir tieši noslēguši līgumus par revīziju un izdevumu apstiprinājumpārbaužu veikšanu un attiecībā uz kuriem nepietiekamas kvalitātes risks tiek vērtēts kā augstāks. Turklāt revīzijas un izdevumu apstiprinājuma ziņojumos nav pietiekamas informācijas par faktiski paveikto, līdz ar to skalu nav iespējams efektīvi izmantot.

PALĀTAS APSVĒRUMI KOMISIJAS ATBILDES

40. ĢD DEVCO ir izstrādājis arī jaunu revīzijas lietojumprogrammu, kas sāka darboties 2015. gada otrajā pusē un kas spēj uzlabot ģenerāldirektorāta pasūtīto revīziju un apstiprinājumpārbaužu laikā formulēto konstatējumu uzraudzību un turpmāku rīcību saistībā ar tiem. Līdzīgi kā kvalitātes skala jaunā lietojumprogramma neaptver revīzijas un apstiprinājumpārbaudes, ko tieši pasūtījuši saņēmēji, un attiecībā uz šīm revīzijām un pārbaudēm ģenerāldirektorāta pašreizējā uzraudzības sistēma neļauj iegūt ticamu informāciju par kopējām izmaksām un rezultātiem.

41. Dokumentu pārvaldības un iepirkuma jomā ĢD DEVCO ir veicis vairākus pasākumus nolūkā uzlabot stāvokli gan Komisijai, gan saņēmējiem (46). Tomēr apliecinošo dokumentu trūkums un iepirkuma noteikumu neievērošana joprojām ir galvenie faktori, kas ietekmē aplēsto kļūdu līmeni.

Izpēte par 2015. gada atlikušo kļūdu īpatsvaru (Rom. izpēte)

42. ĢD DEVCO 2015. gadā ir veicis ceturto izpēti par atlikušo kļūdu īpatsvaru (RER), lai novērtētu kļūdu līmeni, kas palicis pēc visām vadības pārbaudēm, kuras bija veiktas nolūkā novērst, atklāt un izlabot kļūdas. 42. Starptautiskās sadarbības un attīstības ģenerāldirektorāts piemēros kvalitātes nodrošināšanas sistēmu arī saņēmēju tieši pasūtītajām izdevumu apstiprinājumpārbaudēm. Tomēr, tā kā nepilnības sistēmā ir daļēji saistītas ar nepilnībām dažādu veidu darba uzdevumos, Starptautiskās sadarbības un attīstības ģenerāldirektorāts vispirms pārskatīs šos darba uzdevumus. Darba uzdevumu pārskatīšana papildus nostiprinātām kvalitātes prasībām ietvers lielākas uzmanības pievēršanu lietderīgiem rezultātiem, lai nodrošinātu pārliecību.

43. Izpētē pārbaudīja tādu darījumu reprezentatīvu izlasi, kuri saistīti ar līgumiem, kas noslēgti no 2014. gada septembra līdz 2015. gada augustam. Izpētes rezultāti ir izklāstīti gada darbības pārskatā (47). Saskaņā ar izpētē sniegto aplēsi atlikušais kļūdu īpatsvars ir 2,20 %, t. i., lielāks par Komisijas noteikto 2 % būtiskuma slieksni. Sekojot Palātas 2013. gada pārskatā formulētajam ieteikumam (48), gada darbības pārskatā ir aprakstīts atlikušo kļūdu īpatsvara izpētes tvērums un ierobežojumi salīdzinājumā ar revīzijas uzdevumu (49). 43. Komisija apsver šo iespēju. Tomēr, ņemot vērā būtisko izdevumu apstiprinājumpārbaužu apmēru, ierobežotās izpildes pārbaudes iespējas un vajadzīgo ieguldījumu resursos, lai to uzraudzītu, Starptautiskās sadarbības un attīstības ģenerāldirektorātam ir vispirms jānovērtē izmaksas un ieguvumi, kas saistīti ar to iekļaušanu jaunajā revīzijas lietojumprogrammā.

44. Izpētē konstatētie galvenie kļūdu veidi ir šādi: a) saņēmējorganizācijas nav iesniegušas pietiekamus dokumentus attiecināmības apliecināšanai (35 % no RER); b) neattiecināmi izdevumi, kas radušies tādiem saņēmējiem, kuri nav starptautiskās organizācijas (25 % no RER); c) kļūdas, kuras tika aplēstas, nevis aprēķinātas, jo nebija pieejami pietiekami pierādījumi, lai pārbaudītu darījumu pareizību (20 % no RER); d) neattiecināmi izdevumi, kas radušies starptautiskām organizācijām (15 % no RER); e) neatgūtas un nekoriģētas summas (5 % no RER). 44. Komisija ir gandarīta, ka Palāta ir atzinusi ieviestos pasākumus. Pārskatītajos līgumu un iepirkumu paraugos ietvertie pasākumi tikai pakāpeniski sāks atspoguļoties Palātas revīzijā atbilstīgi to saistību pieaugumam, kas balstīsies uz šiem pārskatītajiem paraugiem Palātas darījumu izlasē.

45. Kā norādīts iepriekšējā gada pārskatā, Palātas revidenti, pārbaudot izpēti par 2014. gada atlikušo kļūdu īpatsvaru, secināja, ka bija iespējami uzlabojumi vairākos aspektos (50). Saistībā ar 2015. gada atlikušā kļūdu īpatsvara izpēti ĢD DEVCO ieviesa nelabvēlīgu ietekmi mazinošus pasākumus. Tie bija paredzēti visu nepilnību novēršanai, bet neskāra atlikušo kļūdu īpatsvara novērtēšanas metodi, kas nav mainīta un joprojām pieļauj pārāk plašas interpretācijas iespējas atsevišķos kļūdu īpatsvara aplēses gadījumos.

Gada darbības pārskata izvērtēšana

46. Iepriekšējos trīs gados (2012.–2014. g.) ĢD DEVCO formulēja kopēju atrunu attiecībā uz darījumu likumību un pareizību saistībā ar visām ģenerāldirektorāta darbībām. Ņemot vērā Palātas apsvērumus (51), ģenerāldirektors 2015. gada darbības pārskatā sniedza ticamības deklarāciju ar diferencētu risku izvērtējumu.

47. Pamatojoties uz Palātas iegūto rezultātu un 2012.–2014. gada atlikušā kļūdu īpatsvara izpēti (52), ĢD DEVCO novērtēja divas augsta riska izdevumu jomas: i) dotācijas, ko pārvalda tieši, un ii) izdevumus, ko pārvalda netieši kopā ar starptautiskām organizācijām. Līdz ar to attiecībā uz šīm divām jomām tika formulēta atruna par būtisku kļūdu līmeni. Tā saskan ar Palātas apsvērumiem šajā un iepriekšējos gada pārskatos (53). Turklāt tika formulēta īpaša atruna attiecībā uz Āfrikas Miera nodrošināšanas fondu, jo Komisijas Iekšējās revīzijas dienests bija konstatējis kontroles nepilnības.

48. Attiecībā uz netiešo pārvaldību, ko īsteno kopā ar saņēmējvalstīm (54), ĢD DEVCO veiktajā 2012.–2014. gada riska analīzē ar 95 % pārliecību secināts, ka šajā izdevumu jomā ir būtisks kļūdu līmenis (55). Tomēr attiecībā uz 2015. gadu atruna nav formulēta, jo izpētē par 2015. gada atlikušo kļūdu īpatsvaru tas ir ievērojami samazinājies. Taču uz rezultātiem, kas iegūti atlikušā kļūdu īpatsvara izpētē par 2015. gadu, var paļauties daudz mazāk (56) nekā uz analīzi par 2012.–2014. gadu. 48. Aplēšu skaits ir samazinājies gadu no gada (2012. gadā: 43, 2013. gadā: 18, 2014. gadā: 15, 2015. gadā: 10). Darbinieku grupa, kas līgumslēdzēja līmenī sagatavo aplēses, tika samazināta līdz diviem cilvēkiem, un ikvienu aplēsi pārskata direktora un partnera līmenī, lai nodrošinātu konsekvenci. Šī procedūra ierobežo interpretācijas iespējas konkrēta kļūdu īpatsvara aplēsē.

PALĀTAS APSVĒRUMI

49. Turklāt ĢD DEVCO, novērtējot netiešo pārvaldību, ko īsteno kopā ar saņēmējvalstīm, atšķirībā no tiešās pārvaldības nenošķir divas galvenās jomas, kurām ir atšķirīgi izdevumu un kontroles mehānismi un līdz ar to dažādi riska profili, proti, i) dotācijas (57) un ii) publiskā iepirkuma līgumi (58). Ģenerāldirektorāts uzskata, ka tieši īstenotām dotācijām ir augsts risks, un no tā izriet, ka dotācijām, kuras netieši īsteno saņēmējas (attīstības) valstis, būtu jāveic tāda paša līmeņa riska analīze.

50. Saskaņā ar ĢD DEVCO aplēsēm kopējā apdraudētā summa (59) 2015. gada maksājumos (5 746 miljoni EUR) ir 174 miljoni EUR (3,0 % no 2015. gada maksājumiem). Ģenerāldirektorāts lēš, ka pēc pārbaudēm, ko tas būs veicis turpmākajos gados, uz 50 miljoniem EUR (29 %) no šīs summas (60) attieksies korekcijas. Šis aprēķins atbilst vidējai summai, ko veido ikgadējie iekasēšanas rīkojumi, kuri no 2009. līdz 2015. gadam izdoti saistībā ar kļūdām un pārkāpumiem. Tomēr ĢD DEVCO koriģētspēja turpmākajos gados šajā aplēsē ir būtiski novērtēta par augstu, jo no aplēses nav izslēgta i) priekšfinansējuma un radušos procentu atgūšana un ii) iepriekš izdotu iekasēšanas rīkojumu atcelšana. Ir grūti aplēst, cik liela ir par augstu novērtētā summa attiecībā uz visu 2009.–2015. gada periodu (61).

PALĀTAS APSVĒRUMI KOMISIJAS ATBILDES

SECINĀJUMI UN IETEIKUMI

Secinājums par 2015. gadu

51. Palāta secina, ka Eiropas attīstības fondu pārskati attiecībā uz 2015. gada 31. decembrī slēgto finanšu gadu visos būtiskajos aspektos patiesi atspoguļo Eiropas attīstības fondu finanšu stāvokli, darbības rezultātus, naudas plūsmas un neto aktīvu pārmaiņas minētajā datumā noslēgtajā gadā, kā to nosaka Finanšu regulas noteikumi un grāmatveža pieņemtie grāmatvedības noteikumi. 51. Kopā ar saņēmējvalstīm īstenotās netiešās pārvaldes riska rādītājs patiešām ir augstāks nekā rādītājs pārējās izdevumu jomās, kurās atrunas netika izdotas. Tomēr nebija ievērojamas novirzes no vidējā rādītāja, kas 2015. gadā ir ļoti tuvu būtiskuma slieksnim. Sagatavojot nākamo gada darbības pārskatu, veiks atjaunotu novērtējumu.

52. Palāta secina, ka attiecībā uz 2015. gada 31. decembrī slēgto finanšu gadu: a) Eiropas attīstības fondu ieņēmumos kļūdu līmenis nav būtisks; b) Eiropas attīstības fondu maksājumu darījumos ir būtisks kļūdu līmenis (sk. 26.–35. punktu). Darījumu pārbaudes norāda, ka konkrētajā datu kopā aplēstais kļūdu līmenis ir 3,8 % (sk. 1. pielikumu ). 52. Lai gada darbības pārskatā noteiktu kontroles sistēmu, iekšējās kontroles paraugu struktūrai ir jāpanāk līdzsvars starp ziņošanas prasībām un pieejamo informāciju. Patiešām pastāv iespēja, ka netiešo dotāciju riska rādītājs ir salīdzināms ar tiešo dotāciju riska rādītāju, bet, ņemot vērā iekšējās kontroles paraugos četru apkopoto līgumu neviendabīgumu (kopā ar saņēmējvalstīm īstenota netieša pārvalde) un relatīvi samazināto izlasi attiecībā uz dažiem no šiem līgumiem, Komisija vēl nevar veikt dziļāku analīzi.

Ieteikumi

53. Rezultāti, kurus Palāta ieguva, pārbaudot, kā tiek ņemti vērā iepriekšējos gada pārskatos sniegtie ieteikumi (62), ir izklāstīti 2. pielikumā . 2012. un 2013. gada pārskatos Palāta bija sniegusi 12 ieteikumus. ĢD DEVCO pilnībā ieviesa 11 ieteikumus, bet viens ir ieviests lielākajā daļā aspektu. 53. Korektīvās spējas aprēķinā ietvēra tikai tās priekšfinansējuma un radušos procentu atgūtās summas, kas tika atzīmētas ar atgūšanas konteksta “kļūdām” vai “pārkāpumiem”. Tās veido tikai daļu no 2015. gadā atgūtajām priekšfinansējuma un radušos procentu summām. Komisija īstenos vajadzīgos pasākumus, lai nākotnē no korektīvās spējas aplēsēm izslēgtu šos un atceltos atgūšanas rīkojumus.

54. Pamatojoties uz iepriekšējo ieteikumu izpildes izskatīšanu, kā arī uz konstatējumiem un secinājumiem par 2015. gadu, Palāta ir sagatavojusi ĢD DEVCO turpmāk minētos ieteikumus.

— 1. ieteikums. Kvalitātes skalas lietošana jāattiecina arī uz revīzijām un izdevumu apstiprinājumpārbaudēm, ko tieši pasūtījuši saņēmēji. Komisija pieņem šo ieteikumu. Komisija jau strādā pie kvalitātes skalas pielāgošanas izdevumu apstiprinājumpārbaužu konkrētām īpašībām, vajadzībām un īstenošanas modalitātēm.

— 2. ieteikums. Revīziju un izdevumu apstiprinājumpārbaužu uzdevumi jāpielāgo tā, ka ģenerāldirektorāts var iegūt visu būtisko informāciju, kas tam vajadzīga, lai novērtētu minēto pārbaužu kvalitāti, izmantojot jauno kvalitātes skalu. Komisija pieņem šo ieteikumu. Komisija pie tā jau strādā.

— 3. ieteikums. Jānovērtē, kādas būs izmaksas un ieguvumi, ja uzlabosies saņēmēju tieši pasūtīto revīziju un apstiprinājumpārbaužu uzraudzība pēc tam, kad tās būs iekļautas jaunajā revīzijas lietojumprogrammā. Komisija pieņem šo ieteikumu. Komisija novērtēs izmaksas un ieguvumus saistībā ar saņēmēju pasūtīto revīziju un izdevumu apstiprinājumpārbaužu ietveršanu jaunajā revīzijas lietojumprogrammā. Pamatojoties uz šo novērtējumu, Komisija pieņems lēmumu, vai to īstenot.

— 4. ieteikums. Jāpiemēro atbilstošas sankcijas struktūrām, kas nepilda pienākumu iesniegt Palātas revīzijai nozīmīgus apliecinošus dokumentus. Komisija pieņem šo ieteikumu. Komisija turpinās piemērot noteikumus attiecībā uz Palātas norādīto problēmu.

— 5. ieteikums. Attiecībā uz maksājumiem, ko pārvalda netieši kopā ar saņēmējvalstīm, i) ticamības deklarācija jāpamato ar pieejamiem statistiski visticamākajiem pierādījumiem un ii) jānošķir tie atbalsta veidi, kam ir atšķirīgi riska profili, kā tos nošķir tieši pārvaldītiem maksājumiem. Komisija pieņem šo ieteikumu. Sagatavojot nākamo gada darbības pārskatu, veiks atjaunotu riska novērtējumu. Pamatojoties uz šo novērtējumu, Komisija pieņems lēmumu, vai ir iespējama un būtiska dažādu riska profilu nodalīšana kopā ar saņēmējiem īstenotajā netiešajā pārvaldē.